Προπονητές που έχουν κερδίσει το Τσάμπιονς Λιγκ

[δεξιά|μικρογραφία|Το τρόπαιο του [ΟΥΕΦΑ Τσάμπιονς Λιγκ]]
Το Κύπελλο Πρωταθλητριών ήταν ποδοσφαιρική διοργάνωση που διοργανώθηκε από το 1956 μέχρι το 1992. Ο Ισπανός προπονητής Χοσέ Βιγιαλόνγκα Γιορέντε οδήγησε την Ρεάλ Μαδρίτης στην κατάκτηση του πρώτου κυπέλλου το 1956 και επανέλαβε την επιτυχία και την επόμενη χρονιά. Αγγλικές ομάδες και προπονητές κυριάρχησαν στην διοργάνωση στα τέλη της δεκαετίας του '70 και αρχές του '80, κερδίζοντας κάθε διοργάνωση από το 1977 μέχρι το 1982. Παρ' όλα αυτά, οι Ιταλοί προπονητές είναι οι πιο επιτυχημένοι της διοργάνωσης, έχοντας κερδίσει το τρόπαιο δεκατρείς φορές από το 1956.

Ο Βέλγος Ρέιμοντ Γκέταλς έγινε ο πρώτος προπονητής που κατέκτησε την διοργάνωση με την Μαρσέιγ μετά την μετονομασία της σε ΟΥΕΦΑ Τσάμπιονς Λιγκ το 1992.

Ο Κάρλο Αντσελότι είναι ο μοναδικός που έχει κερδίσει το τρόπαιο πέντε φορές. Οι Μπομπ Πέισλι, Ζινεντίν Ζιντάν και ο Πεπ Γκουαρδιόλα έχουν κερδίσει την διοργάνωση τρεις φορές. Ο Αντσελότι κέρδισε πέντε κύπελλα και έφτασε σε έξι τελικούς με την Μίλαν και την Ρεάλ Μαδρίτης, ο Πέισλι οδήγησε την Λίβερπουλ στην κατάκτηση τριών κυπέλλων κατά την διάρκεια πέντε ετών, ο Ζιντάν κατέκτησε τρεις συνεχόμενες φορές το κύπελλο με την Ρεάλ Μαδρίτης και ο Πεπ Γκουαρδιόλα κέρδισε τρεις τίτλους με την Μπαρτσελόνα και την Μάντσεστερ Σίτι. Συνολικά είκοσι είναι οι προπονητές που έχουν κερδίσει το τρόπαιο πολλαπλές φορές εκ των οποίων οι έξι από αυτούς το έχουν κερδίσει με δύο διαφορετικές ομάδες: ο Κάρλο Αντσελότι με την Μίλαν το 2003 και 2007 και με την Ρεάλ Μαδρίτης το 2014, 2022 και το 2024, ο Ερνστ Χάπελ με την Φέγενορντ το 1970 και με το Αμβούργο το 1983, ο Ότμαρ Χίτσφελντ με την Μπορούσια Ντόρτμουντ το 1997 και με την Μπάγερν Μονάχου το 2001, ο Ζοζέ Μουρίνιο με την Πόρτο το 2004 και με την Ίντερ το 2010, ο Γιουπ Χάινκες με την Ρεάλ Μαδρίτης το 1998 και την Μπάγερν Μονάχου το 2013 και ο Πεπ Γκουαρδιόλα με την Μπαρτσελόνα το 2009 και 2011 και με την Μάντσεστερ Σίτι το 2023. Εφτά ποδοσφαιριστές έχουν κερδίσει την διοργάνωση ως παίκτες και ως προπονητές. Αυτοί είναι οι Μιγκέλ Μουνιόθ, Τζιοβάνι Τραπατόνι, Γιόχαν Κρόιφ, Κάρλο Αντσελότι, Φρανκ Ράικαρτ, Πεπ Γκουαρδιόλα και ο Ζινεντίν Ζιντάν.

## Χρονολογικά
[δεξιά|μικρογραφία|Ο [Κάρλο Αντσελότι έγινε ο πρώτος προπονητής που κέρδισε πέντε φορές το τρόπαιο όταν οδήγησε την Ρεάλ Μαδρίτης στον δέκατο πέμπτο τίτλο τους το 2024. Έχει φτάσει συνολικά, σαν προπονητής, σε έξι τελικούς του ΟΥΕΦΑ Τσάμπιονς Λιγκ. Κατέχει επίσης το ρεκόρ των περισσότερων νικών στην διοργάνωση με 116.]]
[δεξιά|μικρογραφία|Ο [Ζινεντίν Ζιντάν είναι ο μόνος προπονητής που έχει καταφέρει να κερδίσει τρεις συνεχόμενους τίτλους, όλους με την Ρεάλ Μαδρίτης.]]
[δεξιά|μικρογραφία|Ο [Μπομπ Πέισλι ήταν ο πρώτος προπονητής που κέρδισε το τρόπαιο τρεις φορές, όλες με την Λίβερπουλ.]]
[δεξιά|μικρογραφία|Ο [Ερνστ Χάπελ είναι ο πρώτος προπονητής που κατέκτησε το τρόπαιο με δύο διαφορετικές ομάδες και ο μοναδικός που έχει φτάσει στον τελικό με τρεις.]]
[δεξιά|μικρογραφία|Ο [Άλεξ Φέργκιουσον κέρδισε δύο τίτλους ως προπονητής με την Μαντσεστερ Γιουνάιτεντ το 1999 και το 2008 ενώ επιπλέον έχει φτάσει σε δύο ακόμα τελικούς.]]
[δεξιά|μικρογραφία|Ο [Ρέιμοντ Γκέταλς είναι ο γηραιότερος προπονητής που έχει κατακτήσει το τρόπαιο σε ηλικία 71 ετών και 232 ημερών.]]
[δεξιά|μικρογραφία|Ο [Βιθέντε ντελ Μπόσκε, κέρδισε την διοργάνωση το 2000 και 2002.]]
[δεξιά|μικρογραφία|Ο [Ζοζέ Μουρίνιο, κέρδισε την διοργάνωση το 2004 και 2010.]]

## Προπονητές με πολλαπλές κατακτήσεις Κυπέλλων Πρωταθλητριών και Τσάμπιονς Λιγκ

**Έντονα** = Εν ενεργεία προπονητές

## Με την εθνικότητα
Αυτός ο πίνακας περιέχει τον συνολικό αριθμό τροπαίων που έχουν κερδηθεί από προπονητές σύμφωνα με την εθνικότητά τους.

## Παραπομπές

; Γενικές

* 
* 

; Συγκεκριμένες

## Εξωτερικοί σύνδεσμοι

* UEFA Champions league official history
* RSSSF European Cups Archive


Κατηγορία:Κύπελλο Πρωταθλητριών Ευρώπης